N’ Albert

«N' Albert» var en norsk stripe-tegneserie, tegnet av Kjell Aukrust, som gikk fast i stort sett hvert nummer av Mannskapsavisa fra 25. oktober 1951 til 6. januar 1969.Mannskapsavisa nr 1 1969 Riktig nok dukket stripeserien opp en gang til i Mannskapsavisa, den 23. juni 1969, men da som opptrykk av en tidligere stripe.

Tittelpersonen, «N' Albert», er en norsk marinesoldat. Han er en lur, men uheldig kar. Serien spenner fra crazy-komikk til mer tørrvittige bemerkninger. Detaljene i tegningene er viktige i serien - selve poenget er ofte ikke nyskapende, men i detaljene finnes ofte mange komiske elementer - som måten noen faller på når de sklir»Morten Harper. Tegneserien i og utenfor rutene II: Tegneseriens triangel. 1997. ISBN 82-91418-03-9 Side 112. ebokutgave.

Tegneserien «N' Albert» hadde ikke noe navn da den første gang dukket opp i Mannskapsavisa i oktober 1951. Det ble lyst ut en navnekonkurranse og i mars 1952 kom den første stripen med tegneserien navngitt som "N'Albert". Brigade 521 på Heistadmoen hadde sendt inn navneforslaget.Mannskapsavisa 25. oktober 1951 og Mannskapsavisa nr 2 1952 Stripeserien besto stort sett av 4 ruter, med sluttpoenget i siste rute.

«N' Albert» er opphavet til «Albertprisen», leiravisenes årlige «Oscar»-tildeling.Endresen, Ole. «Aukrust hos Stabel». Østlandets Blad, 7. mars 2008. Avlest 29. juni 2011. Prisen ble innført i 1952.

Referanser

Kategori:Norske tegneserier
Kategori:Tegneseriefigurer
Kategori:Kjell Aukrust
Kategori:Introduksjoner i 1951
Kategori:1951 i Norge